23.2.2023
MT
Il-Ġurnal Uffiċjali tal-Unjoni Ewropea
L 58/1471 IL-KUMMISSJONI PROĠETTI PILOTA
KAPITOLU PP 07 — INVESTIMENT FIN-NIES, FIL-KOEŻJONI SOĊJALI U FIL-VALURI (ikompli) PP 07 22
(ikompli)
PP 07 22 05
(ikompli) — jipprovdi appoġġ immirat u mfassal apposta għall-midja lokali, reġjonali u komunitarja indipendenti f'"deżerti talaħbarijiet" li diġà jeżistu jew li dalwaqt se jsiru tali.
L-appoġġ għandu jiffoka fuq – jew jinkludi – l-adozzjoni ta' teknoloġiji ġodda bħalma huma l-intelliġenza artifiċjali, id-data u oħrajn simili mill-midja lokali, reġjonali u komunitarja, li s-settur għadu mhux mgħammar b'mod komprensiv għalihom.
PP 07 23
2023
PP 07 23 01
Proġett pilota — Portal Ewropew tal-Aħbarijiet bit-Televiżjoni u bil-Vidjo għaċ-Ċittadini li jintuża għall-istreaming, it-Tiftix u t-Traduzzjoni ta' aħbarijiet Ewropej għat-TV u l-vidjo u dokumentarji politiċi prodotti jew trażmessi minn media pubblika u privata akkreditata fl-Istati Membri Ċifri (Approprjazzjonijiet differenzjati) Approprjazzjonijiet 2023 Impenji
2 500 000
Approprjazzjonijiet 2022
Pagamenti
Impenji
Pagamenti
Eżitu 2021 Impenji
Pagamenti
625 000
Kummenti Sfera pubblika li tiffunzjona hija essenzjali għal kull demokrazija.
Bħalissa, madankollu, ftit korporazzjonijiet b’saħħithom ibbażati barra l-Ewropa jiddominaw l-isfera diġitali pubblika fl-Ewropa.
Il-proġett pilota “Portal Ewropew tal-Aħbarijiet bit-Televiżjoni u bil-Vidjo għaċ-Ċittadini” għandu l-għan li jikkontribwixxi għal sfera pubblika li tiffunzjona, li tgħammar b’mod uniku liċ-ċittadini bi pjattaforma ta’ streaming ta’ filmati aċċessibbli madwar l-Ewropa kollha u punt ta’ aċċess uniku għal aħbarijiet u dokumentarji ta’ kwalità għolja — f’konformità mal-valuri Ewropej u meħtieġa għall-parteċipazzjoni fid-demokrazija Ewropea, bejn il-fruntieri u fl-Istat Membru tagħhom stess.
Għal dan l-għan, se joħloq pjattaforma unika ta’ streaming għall-kontenut tal-aħbarijiet bit-televiżjoni u bil-vidjo, direttament aċċessibbli għall-udjenzi u ċ-ċittadini Ewropej, u dan jippermettilhom ifittxu l-kontenut kollu pprovdut mill-media pubblika u privata rreġistrata fl-Istati Membri, filmat li jipprovdi sottotitoli tradotti fil-lingwi kollha tal-UE ta’ dawk l-aħbarijiet u dawk id-dokumentarji.
Il-Portal tal-Aħbarijiet bit-Televiżjoni u bil-Vidjo taċ-Ċittadini mhux se jkun stazzjon tat-televiżjoni, iżda pjattaforma newtrali fis-sens fundamentali tal-kelma.
Għalhekk, mhux se jipprovdi servizzi editorjali u se jkun purament orjentat lejn l-infrastruttura u t-teknoloġija, peress li l-kontenut li għandu jiġi mxandar fuq il-Portal se jiġi pprovdut mill-produzzjonijiet proprji rikki u varjati ta’ aħbarijiet u dokumentarji millħafna media rreġistrata fl-Istati Membri.
Għal dan l-għan, se jfittex li jistabbilixxi alleanza teknoloġika u alleanza talkontenut fost l-atturi tal-media interessati fl-Istati Membri.
Filwaqt li hemm għadd ta’ azzjonijiet tal-Unjoni mmirati lejn it-tisħiħ tal-kapaċitajiet editorjali u l-ħolqien tal-kontenut, dan il-proġett pilota jfittex li jindirizza angolu ieħor.
Il-Portal se jindirizza liċ-ċittadini u se jkun newtrali fis-sens li mhu se jieħu l-ebda deċiżjoni editorjali dwar il-kontenut ipprovdut mill-media pubblika u privata akkreditata tal-Istati Membri.
Il-kontenut iġġenerat mill-utenti u talprodutturi indipendenti se jkun disponibbli fuq il-pjattaforma mill-bidu nett, sa fejn tali kontenut ikun ġie trażmess qabel minn media pubblika jew privata akkreditata fl-Unjoni.
Fit-tieni stadju, il-proċeduri u r-regoli għandhom jitfasslu u jiġu ttestjati biex jippermettu lill-kreaturi indipendenti u lill-UGC jikkontribwixxu direttament għall-Portal, filwaqt li jinżamm il-prinċipju li ma jitwettaq l-ebda kontroll editorjali mill-Portal.
Dan il-prinċipju huwa essenzjali biex jiġu żgurati l-kwalità, l-affidabbiltà u l-indipendenza tal-Portal, kif ukoll in-newtralità tiegħu.
Kontenut Akkreditat jiġi eskluż biss mit-trażmissjonijiet fuq il-Portal jekk ma jikkonformawx mal-prinċipji relatati mal-valuri tal-Unjoni, u se jiġu stabbiliti l-mekkaniżmi meħtieġa biex tiġi ssalvagwardjata l-indipendenza tal-kontenut.